CELEX: 32020R0356
Language: hu
Date: 2020-03-04 00:00:00
Title: A Bizottság (EU) 2020/356 rendelete (2020. március 4.) az 1333/2008/EK európai parlamenti és tanácsi rendelet II. mellékletének a poliszorbátok (E 432–436) szénsavas italokban való használata tekintetében történő módosításáról (EGT-vonatkozású szöveg)

5.3.2020   
               
               
                  HU
               
               
                  Az Európai Unió Hivatalos Lapja
               
               
                  L 67/31
               
            
         A BIZOTTSÁG (EU) 2020/356 RENDELETE
         (2020. március 4.)
         az 1333/2008/EK európai parlamenti és tanácsi rendelet II. mellékletének a poliszorbátok (E 432–436) szénsavas italokban való használata tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
         mivel:
         
                     (1)
                  
                  
                     Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és ezen anyagok felhasználási feltételeit.
                  
               
                     (2)
                  
                  
                     A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
                  
               
                     (3)
                  
                  
                     Az 1333/2008/EK rendelet II. melléklete alapján a polioxi-etilén-szorbitan-trisztearátnak (poliszorbát 65) (E 436) a poliszorbátok (E 432–436) csoportjába tartozó élelmiszer-adalékanyagként történő felhasználása számos különböző élelmiszer esetében engedélyezett az 500 és 10 000 mg/kg közötti felső határérték mellett, étrend-kiegészítők esetében pedig a quantum satis elv szerint.
                  
               
                     (4)
                  
                  
                     2018. július 4-én kérelmet nyújtottak be a poliszorbát 65 (E 436) többféle italban alkalmazott habzásgátló szerként való felhasználásának engedélyezésére vonatkozóan. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára.
                  
               
                     (5)
                  
                  
                     A kérelem alapján a poliszorbát 65 (E 436) javasolt felhasználása esetén az anyagot a 10 mg/kg felső határérték mellett kell használni a szénsavas italok gyártása során ahhoz, hogy az a buborékok körül réteget képezve és a nagyobb méretű buborékokat stabilizálva, ezáltal pedig azok egyesülését és felszakadását megakadályozva megfékezze és gátolja a habképződést. A kérelemből kitűnik, hogy a habképződés gátlása a gyártóberendezések hatékony üzemeltetéséhez, a termékhulladék képződésének csökkentéséhez, a munkahelyi biztonság fenntartásához, valamint a létesítmények tisztaságának és higiénikus állapotának megőrzéséhez is szükséges.
                  
               
                     (6)
                  
                  
                     Az 1331/2008/EK rendelet 3. cikke (2) bekezdésének megfelelően a Bizottság kikéri az Európai Élelmiszerbiztonsági Hatóság (a továbbiakban: Hatóság) véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó aktualizálásnak valószínűsíthetően nincs az emberi egészségre gyakorolt hatása.
                  
               
                     (7)
                  
                  
                     A hatóság 2015-ben újraértékelte a poliszorbátok (E 432–436) élelmiszer-adalékanyagként való felhasználásának biztonságosságát (3). A Hatóság arra a következtetésre jutott, hogy a becsült expozíciós értékek a valamennyi korcsoportra kiterjedő, nem márkahű fogyasztókra vonatkozó részletesebb forgatókönyv alapján sem az átlagos, sem a magas expozíciós szint esetében nem haladták meg a 25 mg/testtömegkilogramm/nap megengedhető napi bevitelt, jóllehet a kisgyermekeknél a legmagasabb szint esetében nagyon közel voltak ahhoz. A Hatóság megjegyezte, hogy a vizsgált részletesebb expozíciós értékelési forgatókönyv esetében fennálló bizonytalanságok csökkentéséhez több adatra van szükség, mivel három élelmiszer-kategória esetében nem volt bejelentett felhasználás, továbbá véleményében a Hatóságnak nem volt módja figyelembe venni a poliszorbátoknak való kitettség egyéb étrendi forrásait.
                  
               
                     (8)
                  
                  
                     A kérelemben a kérelmező az expozíciót a Hatóság által kidolgozott élelmiszeradalékanyag-beviteli modell (4) használatával becsülte meg. A rendelkezésre bocsátott becslések alapján a felhasználás kérelmezett kiterjesztése miatti többletkitettség elhanyagolható (a megengedhető napi bevitel 1 %-ánál kisebb).
                  
               
                     (9)
                  
                  
                     A poliszorbát 65-nek (E 436) az 1333/2008/EK rendelet II. mellékletének E. részében szereplő 14.1.4. (Ízesített italok), 14.2.3. (Almabor és körtebor), 14.2.4. (Gyümölcsbor és made wine) és 14.2.8. (Egyéb alkoholtartalmú italok, beleértve az alkoholtartalmú és alkoholmentes italok keverékeit és a 15 %-nál kevesebb alkoholt tartalmazó szeszes italokat is) élelmiszer-kategóriában 10 mg/kg felső határérték mellett történő kiterjesztett használata az uniós jegyzék olyan naprakésszé tételét teszi szükségessé, amely valószínűsíthetően nem gyakorol hatást az emberi egészségre, mivel elhanyagolható hatással van a poliszorbátoknak (E 432–436) való teljes expozícióra. Következésképpen a Hatóság véleményét nem szükséges kikérni.
                  
               
                     (10)
                  
                  
                     A következetesség érdekében helyénvaló a poliszorbát 65 (E 436) kért felhasználását a poliszorbátok (E 432–436) csoportja felhasználásának az adott élelmiszer-kategóriákban történő engedélyezése révén jóváhagyni.
                  
               
                     (11)
                  
                  
                     Ezért helyénvaló engedélyezni a poliszorbátok (E 432–436) 10 mg/kg felső határérték mellett történő használatát a 14.1.4. (Ízesített italok), a 14.2.3. (Almabor és körtebor), a 14.2.4. (Gyümölcsbor és made wine) és a 14.2.8. (Egyéb alkoholtartalmú italok, beleértve az alkoholtartalmú és alkoholmentes italok keverékeit és a 15 %-nál kevesebb alkoholt tartalmazó szeszes italokat is) élelmiszer-kategória esetében.
                  
               
                     (12)
                  
                  
                     Az 1333/2008/EK rendelet II. mellékletét ezért ennek megfelelően módosítani kell.
                  
               
                     (13)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1333/2008/EK rendelet II. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2008.12.31., 16. o.
         
         
            (2)  Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
         
            (3)  EFSA Journal 2015;13(7):4152.
         
            (4)  http://www.efsa.europa.eu/en/applications/foodingredients/tools
      
      
         
            MELLÉKLET
            Az 1333/2008/EK rendelet II. mellékletének E. része a következőképpen módosul:
            
                        1.
                     
                     
                        A 14.1.4. élelmiszer-kategóriában („Ízesített italok”) a szöveg a szója-hemicellulózra (E 426) vonatkozó bejegyzés után a következő új, a poliszorbátokra (E 432–436) vonatkozó bejegyzéssel egészül ki:
                        
                                     
                                 
                                 
                                    „E 432–436
                                 
                                 
                                    Poliszorbátok
                                 
                                 
                                    10
                                 
                                 
                                    (1)
                                 
                                 
                                    kizárólag: szénsavas italok”
                                 
                              
                  
                        2.
                     
                     
                        A 14.2.3. élelmiszer-kategóriában („Almabor és körtebor”) a szöveg a propán-1,2-diol-alginátra (E 405) vonatkozó bejegyzés után a következő új, a poliszorbátokra (E 432–436) vonatkozó bejegyzéssel egészül ki:
                        
                                     
                                 
                                 
                                    „E 432–436
                                 
                                 
                                    Poliszorbátok
                                 
                                 
                                    10
                                 
                                 
                                    (1)
                                 
                                 
                                    kizárólag: szénsavas italok”
                                 
                              
                  
                        3.
                     
                     
                        A 14.2.4. élelmiszer-kategóriában („Gyümölcsbor és made wine”) a szöveg a metaborkősavra (E 353) vonatkozó bejegyzés után a következő új, a poliszorbátokra (E 432–436) vonatkozó bejegyzéssel egészül ki:
                        
                                     
                                 
                                 
                                    „E 432–436
                                 
                                 
                                    Poliszorbátok
                                 
                                 
                                    10
                                 
                                 
                                    (1)
                                 
                                 
                                    kizárólag: szénsavas italok”
                                 
                              
                  
                        4.
                     
                     
                        A 14.2.8. élelmiszer-kategóriában („Egyéb alkoholtartalmú italok, beleértve az alkoholtartalmú és alkoholmentes italok keverékeit és a 15 %-nál kevesebb alkoholt tartalmazó szeszes italokat is”) a szöveg a propán-1,2-diol-alginátra (E 405) vonatkozó bejegyzés után a következő új, a poliszorbátokra (E 432–436) vonatkozó bejegyzéssel egészül ki:
                        
                                     
                                 
                                 
                                    „E 432–436
                                 
                                 
                                    Poliszorbátok
                                 
                                 
                                    10
                                 
                                 
                                    (1)
                                 
                                 
                                    kizárólag: szénsavas italok”